מוזיאון קריסטל ברידג'ס לאמנות אמריקאית

מוזיאון קריסטל ברידג'ס לאמנות אמריקאית (באנגלית: Crystal Bridges Museum of American Art) הוא מוזיאון לאמנות אמריקאית בבנטונוויל, ארקנסו. המוזיאון נוסד על ידי אליס וולטון ותוכנן על ידי האדריכל משה ספדיה. הוא נפתח רשמית ב-11 בנובמבר 2011.
ממוזער| קריסטל ברידג'ס עם רדת החשיכה|200x200 פיקסלים
ממוזער| הביתן הראשי של המוזיאון כולל תקרה מעוקלת עשויה מקורות למינציה וקירות זכוכית מקושתים.|200x200 פיקסלים

 אוסף המוזיאון 
קריסטל ברידג'ס מתהדר באוסף מקיף ורב ערך. נכון ליולי 2023, שווי נכסי המוזיאון נאמד בלמעלה מ-1.7 מיליארד דולר והוא מרבה לרכוש יצירות ידועות במחירים גבוהים.

האוסף הקבוע של המוזיאון מציג אמנות אמריקאית מהתקופה הקולוניאלית ועד לאמנות בת זמננו. כל האמנים המוצגים הם ילידי או אזרחי ארצות הברית, אם כי חלקם בילו את רוב הקריירה האמנותית שלהם באירופה. בין היצירות הבולטות ניתן למנות דיוקן של ג'ורג' וושינגטון מאת צ'ארלס וילסון פיל, כמו גם ציורים של ג'ורג' בלווז, ג'ספר קרופסי, אשר דורנד, תומאס אייקינס, מרסדן הארטלי, וינסלו הומר, איסטמן ג'ונסון, צ'ארלס בירד קינג, ג'ון לה פרג', סטיוארט דייוויס, רומרה בירדן, נורמן רוקוול, מרי מקלרי, אגנס פלטון, וולטון פורד, ג'ספר ג'ונס, אלפרד מאורר, ג'קסון פולוק, טום וסלמן ואנדרו ווייאת'.

במאי 2005, רכש המוזיאון ציור נוף מפורסם של אשר דורנד בשם הקרבה שברוח מספריית העיר ניו יורק תמורת יותר מ-35 מיליון דולר במכירה פומבית סגורה. בספטמבר 2012, הודיע המוזיאון על רכישת ציור משנת 1960 מאת מארק רותקו בשם מס' 210/מס''' 211 (כתום). הציור האקספרסיוניסטי המופשט היה באוסף פרטי שווייצרי מאז שנות ה-60 והוצג בפומבי רק פעמיים.

בשנת 2013 רכש המוזיאון ציור של אנדי וורהול בשם קוקה קולה (3) מידי האספן הישראלי חוזה מוגרבי תמורת 57.3 מיליון דולר.

באפריל 2007, קריסטל ברידג'ס רכשה ציור בשם דיוקן של פרופסור בנג'מין ה. ראנד'' מאת אייקינס מידי אוניברסיטת ג'פרסון בפילדלפיה תמורת סכום מוערך של 20 מיליון דולר.

גם אמנות פיסולית תופסת מקום בולט באוסף, מוצגת בגלריות פנימיות ולאורך השבילים החיצוניים. בין הפסלים שעבודותיהם מיוצגים באוסף הקבוע נמנים ונסה גרמן, פול מנשיפ, רוקסי פיין, מארק די סוברו וג'יימס טורל.

בינואר 2014 רכשה קריסטל ברידג'ס את בית באכמן-וילסון, שתוכנן על ידי האדריכל פרנק לויד רייט. הבית בניו ג'רזי פורק והועבר לבנטונוויל.

 יצירות נבחרות באוסף המוזיאון לפי סדר כרונולוגי 

 קישורים חיצוניים 



 הערות שוליים 

קטגוריה:מבנים ואתרים שתכנן משה ספדיה
קטגוריה:ארצות הברית: מוזיאונים לאמנות
קטגוריה:ארקנסו